Mjeŝko la 3-a (Pollando)

Mjeŝko la 3-a, la Maljuna (ĉ. 1126/27 – 13-a de marto 1202), de la Piasta dinastio, estis duko de duklando Grandpolujo de 1138 kaj princeps (plejaĝa duko) de Pollando, kun interrompoj, de 1173 ĝis sia morto.

Li estis la kvara kaj dua postvivanta filo de la duko Boleslavo la 3-a Kurbabuŝa, kun lia dua edzino Salomea, filino de la germana grafo Henriko de Berg-Schelklingen.

Li havis konfliktojn kun Ladislao la 2-a en tri fazoj: nome dum 1140–1141, en 1145 kaj en 1146. Ĉio aranĝiĝis en 1148. En 1157 okazis invado fare de Frederiko Barbarossa. En 1166 Mjeŝko kaj liaj fratoj entreprenis krucmiliton ĝis 1168. En 1172 okazis alia konflikto kun Silezio. Mjeŝko iĝis princeps de Pollando, kun interrompoj, de 1173 ĝis sia morto, tamen de 1179 li estis en ekzilo en Bohemio.

Kategorio:Piastoj
Kategorio:Polaj romkatolikoj